Sally Kirkland

Sally KIRKLAND (naskita la 31-an de oktobro 1941 en Novjorko, Novjorkio ; mortis la 11-an de novembro 2025 en Palm Springs, Kalifornio) estis usona aktorino kaj film- kaj televid-produktoro, nomumita por Oskaro kaj Ora Globo pro la titolrolo en la filmo Anna.

La filino de Frederick McMichael Kirkland, kiu laboris en la rubmetala industrio, kaj la samnoma Sally Kirkland, iama modredaktorino por la revuoj Vogue kaj Life. Ŝi estis la baptofilino de aktorino Shelley Winters.

 Kariero 
Kirkland komencis prezenti ekster-Broadway en 1962, kaj ŝi laŭdire estis la unua aktorino kiu aperis nuda en ĉefa teatraĵo, en produktado de Sweet Eros en 1968. En la 1970-aj jaroj, ŝi havis malgrandajn rolojn en popularaj filmoj kiel The Sting, The Way We Were, A Star Is Born, kaj Private Benjamin.

Kirkland ricevis Oskar-premio-nomumon por Plej Bona Aktorino en Ĉefrolo en 1987 por Anna, rolo por kiu ŝi ankaŭ gajnis Premion Oran Globon por Plej Bona Aktorino en Dramo. Ŝi havis oftajn rolojn en televido, inkluzive de la sapopero Days of Our Lives. Filmoj en kiuj ŝi aperis inkluzivas: EDTV, JFK, Adam and Steve, kaj The Simple Life 5.

Ekde 2000, Sally Kirkland turnis sian atenton al sendependa filmo, laborante pri projektoj kiel Adam & Steve kaj Boxer Shorts. Ŝi akiris malgrandan rolon kiel servistino en la komedio Bruce Almighty, kun Jim Carrey, kaj alian en Factory Girl, filmo lokita en la 1960-aj jaroj pri la vivo de Edie Sedgwick kaj ŝia rilato kun Andy Warhol. En 2008, ŝi verkis la scenaron por la mallonga filmo The Ear of the Beholder. En 2024, ŝi ludis sin mem en la filmo "Sallywood." Ŝia fina rolo estis en la mallonga filmo "Calli" en 2025.

Kirkland instruis jogon kaj meditadon, kaj fariĝis ordinita pastrino de la preĝejo Movado de Spirita Interna Konscio. En la 1990-aj jaroj, ŝi havis sian propran radioprogramon nomitan Reverend Sally Kirkland, kiu elsendiĝis dum multaj jaroj ĉiun lundon en la retejo Healthy-Life.net.

En 1998, la aktorino spertis kirurgion por forigi siajn silikonajn enplantaĵojn, kiuj kaŭzis ŝiajn sanproblemojn. Rezulte ŝi fariĝis sanaktivulo, kiu parolis por virinoj, kiujn damaĝis mamenplantaĵoj. Ŝi fondis la Kirkland Instituton por Enplantaĵa Superviva Sindromo en aŭgusto 1998. En oktobro 2006, Kirkland aliĝis al Arun Gandhi, nepo de Mahatma Gandhi, en marŝado por paco en Los-Anĝeleso.

Kirkland ankaŭ estis pentristino, kaj ŝi havis sian propran artgalerion en Los-Anĝeleso, kie ŝiaj verkoj estis montrataj.

 Referencoj 

 Eksteraj ligiloj 




 Sally Kirkland ĉe la Universitato de Viskonsino la aŭdia kolekto de la Aktora Studio.

Kategorio:Usonaj aktoroj
Kategorio:Usonaj produktoroj
Kategorio:Usonaj aktivuloj